**3. gaia**

**Izen-sintagmaren azterketa (1)**

[0. Sarrera: oharrak izen-sintagmaren eraketaz 1](#_Toc275713304)

[1. Izena 2](#_Toc275713305)

[1.1. Izenaren sailkapenak 2](#_Toc275713306)

[1.1.1. Izen arruntak *versus* Izen bereziak 2](#_Toc275713307)

[1.1.2. Izen zenbakarriak eta zenbakaitzak (etenak eta jarraiak) 3](#_Toc275713308)

[1.1.3. Izen neurgarriak eta neurgaitzak (konkretuak eta abstraktuak) 3](#_Toc275713309)

[1.1.4. izen bizidunak eta bizigabeak 3](#_Toc275713310)

[1.2. Izenaren generoa 4](#_Toc275713311)

[1.3. Izenaren numeroa? 4](#_Toc275713312)

[1.4. Izena predikatu modura 4](#_Toc275713313)

# 0. Sarrera: oharrak izen-sintagmaren eraketaz

(1) a. ***Andoni*** etorri da

b. ***Bost neska*** etorri dira

c. ***gure Andoni hori*** etorri da

d. ***Gasteizko bost neska txiki*** etorri dira

e. ***hori*** etorri da

f. ***bost txiki*** etorri dira

*beltzez daudenak* = izen-sintagmak, izenaren inguruko egitura-multzoak

● izen-sintagman 🡺 izena da ardatza, eta izenik ezean, izenen bat falta dela

ulertzen da (= 1e, 1f)

🡺 *determinatzailea* sarri ia-ia nahitaezkoa da (1a-n izan ezik)

🡺 badira elementu atributiboak, aukerakoak = adjektiboa eta

*izenlagun* funtzioa duten postposizio-sintagmak ([IS + postposizioa] egiturak)

🡺 IS delakoan, izenak determinatzailea behar duen moduan, determinatzaileak ere izena behar du.[[1]](#footnote-1)

# 

# 1. Izena

## 1.1. Izenaren sailkapenak

### 1.1.1. Izen arruntak *versus* Izen bereziak

a. formalki, izen bereziak dira IS osatzeko inolako determinatzaileren beharrik ez dutenak:

(2) a. Gasteiz (\*a) izugarri gustatzen zait

b. Joane(\*a) Tourraren irabazlea izan zen duela urte batzuk.

(3) a. \*Hiri izugarri gustatzen zait

b. \*Euskal txirrindulari Tourraren irabazlea izan zen duela urte batzuk.

b. Bigarren irizpidea, semantikari dagokio:

- izen bereziek berez dute erreferentzia zehatza eta (solaskidearentzat) *ezaguna*;

- izen arruntek ez dute erreferentziarik.

(4) Miren, Josu, Gasteiz, Guggenheim, Kursaal (testuinguru arruntean norbait/zerbait gogoan)

(5) ikasle, begi, liburu, hiri, ... (*ikasletasun*, *begitasun*, … ezaugarriak dituzten klaseak edo sailak izendatzeko)

● Oharrak:

(6) gure Andoni hori, Paris berria, Peru gurea, ...

(7) aita, ama, amabitxi, ... (artikulu gabe erabiltzen dira hainbat senidetasun izen)

🡺 *erreferentzia bakarra* omen duten izen batzuk artikuluarekin erabiltzen dira, baina erreferentzia edukitzeko, hain zuzen ere, artikulua beharrezkoa da:

(8) ilargia, zerua, eguzkia, astelehena, abendua…

Beraz, izenok arruntak dira argi eta garbi.

### 1.1.2. Izen zenbakarriak eta zenbakaitzak (etenak eta jarraiak)

🡺 izen zenbakarriak zenbatzaile zehaztuekin arazorik gabe IS osatzen dutenak dira:

(9) a.hamar liburu, bost etxe, lau katu, hamaika lagun, ...

b. \*bi olio, \* bost gorroto, \*lau ur, \*hamaika gari, ...[[2]](#footnote-2)

(10) a. kafea edan ... (masa jarraitu modura)

b. kafe bi edan (katilukadak)

### 1.1.3. Izen neurgarriak eta neurgaitzak (konkretuak eta abstraktuak)

🡺 izenaren ezkerretara agertu ohi diren neurri-sintagmak onartzen dituztenak dira neurgarriak:

(11) a. bost kilo olio, hamar litro ur, zakua bete egur, tona bat paper...

b. \* lau zakukada {maitasun /esperantza}, \*lau kilo fede, \*litro bat bake...

### 1.1.4. izen bizidunak eta bizigabeak

🡺 gramatikak *nor/zer* bereizketaren bidez edo *–engan/ baita-* deklinabide-atzizkien bidez bereizten dituenak dira bizidunak:

(12) a. etxe, buru, esku, odol, gorroto, arbola, landare, ... = bizigabeak

b. emakume, gizon, lagun, suhiltzaile, ... = bizidunak

(13) a. etxe-ø-tik / \*etxe-a-ren-gan-dik

b. emakume-ø-tik / emakume-a-(ren-)gan-dik

c. Galdera: nor ikusi duzu? Erantzuna: \*etxe bat / emakume bat

(14) Irakasletik irakaslera alde handiak daude.

## 1.2. Izenaren generoa

🡺 euskarak ez du eskuarki genero gramatikalik bereizten; izenak ez dira maskulino edo femeninoak:

(15) a. liburu, ate, mahai, ... (genero bereizketarik ez)

b. gizon, emakume, ...

🡺 Gehienez, hitz jakin batzuetara mugatzen da bereizketa, baina sexu-bereizketa da, ez genero gramatikalarena:

(16) a. lehengusu / lehengusina

b. alkate / alkatesa

● Euskalki batzuetan, zuberera esaterako, ematen du bikote hauek ugariago direla:

(17) a. euskaldun / euskalduntsa

b. mediku / medikusa

c. bulanjer / bulanjersa

🡺 gainerakoan, gaztelaniatik hartuko izen-adjektiboetara mugatzen da kontua:

(18) a. arkitekto / arkitekta b. majo / maja

## 1.3. Izenaren numeroa?

● Euskaraz izenak ez dira singularrak edo pluralak, ez bada mugatzaileen bidez:

(19) a. aquel maravilloso año *versus* aquello-*s* maravilloso***-****s* año-*s*

b. urte zoragarri *hura* *versus* urte zoragarri *haiek*

(20) a. año (sg) / años (pl) = determinatzailerik ez

b. urte-a (sg) / urte-ak (plurala) = izena + *mugatzailea*

## 1.4. Izena predikatu modura

● izena eta IS erreferitzeko izan daitezke:

(20) *Lehendakariak* *kirolariari* *saria* eman zion

● baina izena eta IS predikatuak ere izan daitezke (batzuetan artikulua eta guzti):

(21) a. Iaz ***itzultzaile*** ibili nintzen, eta aurten ***irakasle*** nabil euskaltegi batean.

b. Jon eta Marijo ***literaturako irakasleak*** dira

1. Gaur egun ez da harrigarria izen-sintagmari *determinatzaile-sintagma* ere esatea, determinatzaileak duen garrantziaren erakusgarri. [↑](#footnote-ref-1)
2. Egia da *bi olio, lau ur* bezalakoak ondo daudela, baldin eta *bi olio-mota, laur ur-mota*  ulertzen bada. [↑](#footnote-ref-2)